Dinsdag alweer (beker)voetbal: laatste kans voor Genk en And... - Het Nieuwsblad
02/12/2019 om 12:36 | Bron: BELGA - Print - Corrigeer JY LEES NOU Dié 8 plante en speserye moet jy by jou skoonheidsroetine byvoeg – en dis hoekom
As jy gedink het die beste bestanddele is in duur skoonheidsprodukte, moet jy hier lees.
Die voedsaamste en waardevolste produkte vir jou hare en vel kom beslis van Moeder Natuur af. Ons bekyk watter wonders dié plante en kruie vir jou vel inhou.
Vergeet van tiemie met daardie heerlike oondgebraaide hoender. Brou ’n paar takkies tiemie soos wat jy met tee sou doen en spoel jou hare daarmee af. Tiemie help om haargroei te bevorder en ook om jou kopvel gesond te hou.
Hierdie pragtige blom ruik nie net lekker nie, dit laat jou ook ontspan en is perfek om jouself tuis mee te pamperlang. As jy sukkel om te slaap, is laventeldruppels die perfekte oplossing. Neem kookwater en gooi sowat ses tot 10 laventeldruppels daarin. Haal dan diep asem en neem die aroma van die druppels in. Dit help met bloedvloei en help om ná ’n lang dag se take stres te verlig.
Aalwyn is ’n moet vir jou gesondheid en skoonheid! Die koue lug in winter kan kras wees op jou lippe en veroorsaak gereeld droë lippe en koorsblare.
As jy moeg is vir allerhande duur salwe wat nie werk nie, kan jy ’n stingel aalwyn sny en die vloeistof binne die plant aan die geaffekteerde area smeer. Wees gewaarsku om nie jou lippe te lek wanneer jy aalwyn daaraan gesmeer het nie!
Het jou hare sy glans verloor? Spoel dit met kamilletee af! Dié kunsie kan jy oor en oor gebruik en dis ’n goedkoop alternatief vir mooi, blink hare.
Omdat tee haarkleur beïnvloed, word normale, swart tee vir brunette aangeraai en blondines kan kamilletee gebruik. Die brousel help ook vir gesplete punte.
Basilie is beslis een van velsorg en haarsorg se helde en bevat baie antioksidante en anti-inflammatoriese voordele.
Vir velsorg help dit om die voorkoms van aknee te verminder. Vir haarsorg, dra dit by tot ’n gesonde en glansende haredos.
Pleks daarvan om allerhande kunsmatige produkte te gebruik om jou aknee te behandel, kan jy kruisement inspan.
Kruisement het ’n verkoelende effek op die vel en verlig dus irritasie en inflammasie wat deur aknee veroorsaak word.
Sukkel jy met skilfers en 'n droë kopvel? Kruisement is die antwoord om van daardie ongewensde wit vlokkies ontslae te raak.
Borrie hou verskeie gesondheidsvoordele in, maar die skoonheidsvoordele daarvan mag jou dalk verbaas. Die wonderspesery kan help om oop wonde te genees.
Borrie kan ook help om die irritasie van ekseem te beveg en kan ook donker kringe onder die oë ligter maak. Die pragtige kleurryke wortelplant kan ook help om die natuurlike gloed weer terug in jou vel te sit.
Met skoonheidsprodukte wat meer organiese opsies vir velsorg bekendstel, is dié gedroogte krui een van die gewildstes. Dit kan ook wonders vir jou vel doen.
Gousblom help om die vel te bevogtig sowel as om vlekke en letsels wat dalk deur aknee of puisies veroorsaak is te verminder.
Bronne: Essence.com, Greatist.com, Bebeautiful.in, Byrdie.com
Meer oor: plante| raad| mooimaak| skoonheid| kruie
5 verbasende skoonheidsvoordele van avokadopeer
Voel jy vodde in lockdown? Kuier aanlyn saam met Minki en HG om weer mooi te voel